Foto's: Inwoners maak harte (en beursies) oop vir substasie-werkers | Maroela Media
Foto verskaf deur Ernst Botha
Ernst Botha, wyksraadslid het gesê hy staan verstom oor die goedhartigheid, liefde en aanmoediging wat die werkers ontvang.
"Ons kon Vrydagaand weer kos vir die werkers aanbied, soos wat ons nou al vir 'n paar dae lank doen," het hy gesê. "Oom Wim, of ds. Wim Slabbert soos meeste mense hom ken, het ingegryp om kos te reël vir die werkers op die perseel. Inwoners het al van dag een af geld, kos en enigiets anders wat ons benodig, aangedra om seker te maak daar word vir die werkers gesorg."
Hy sê vrywilligers van wyk 44 het Dinsdagaand met die reusagtige taak begin om 50 persone drie keer per dag kos te gee – vir ongeveer sewe dae. "Selfs met 'n aanvanklike skenking van R10 000 was die begroting steeds knap. Oom Wim het Carlos, die groenteverkoper by die Faeriedale-sentrum gekontak en Carlos het gesê oom Wim kan – gratis – enigiets vat wat hy nodig het. Die aanvanklike skenking het vir ten minste drie dae se sop gesorg vir die werkers!"
Sedertdien het skenkings ingestroom. Faerie Glen Park, die Farm Inn-hotel en die Voortrekkers het ook ingespring om seker te maak die werkers kry 'n behoorlike ete."
Botha het gesê daar is selfs inwoners wat begin het om gratis kerse by verkeersligte uit te deel.
Die Silver Lakes-huiseienaarsvereniging het ook kos, sjokolade, beskuit en selfs serpe vir die werkers gestuur.
"Die wyk 44-inwoners het hulself in groepe georganiseer, van 'Bless the Electricians Group' tot die 'Help Group' wat nou ook ander nieregeringsorganisasies help wat deur die kragonderbreking geraak word. Een van die groepe help spesifiek die Paul Jungnickel-tehuis, omdat hulle nie hul wasgoed kan was nie en die behoefte aan volwasse luiers het drasties toegeneem.
"Ek wil persoonlik vir elke persoon dankie sê wat die uitdaging gesien het en 'n geleentheid geskep het om te help. Ek het met die werkers op die perseel gesels, wat al 20, 30 en 40 jaar lank vir die stad werk, en hulle sê hulle het nog nooit só iets gesien nie!" het Botha bygevoeg.
Hy sê die stad verbeter waarskynlik rekords om 'n substasie in minder as 'n week te bou. "Maar dit sou nie moontlik gewees het sonder die inwoners se ondersteuning om die werkers te motiveer nie! Wyk 44 se inwoners en inwoners van Pretoria-Oos het die stad, selfs die land, gewys wat moontlik is as 'n gemeenskap hande vat."
Darryl Moss, woordvoerder vir Tshwane, het intussen gesê beduidende vordering word gemaak by die substasie. "Solank dit nie reën nie, kan ons baie hard werk om seker te maak kragtoevoer word na die betrokke gebiede herstel. Toetse en beskerming op een van die panele is reeds suksesvol afgehandel.
"Die stad se ingenieurs en tegnici werk baie hard om seker te maak dat die kragtoevoer teen Sondag om middernag herstel sal wees. Die Suid-Afrikaanse Weerdiens het egter vir Saterdagaand donderstorms voorspel. As dit reën, sal die werk tot ses ure lank vertraag word." In die geval van reën sal die kragtoevoer waarskynlik eers teen Maandag herstel wees.
Verwoesting ná die brand by die substasie (Foto verskaf aan Maroela Media)
Vordering word gemaak (Foto verskaf deur Stad Tshwane)
Geen kkeurgrense nie net liefhartigheid en doen wat ons liewe VADER sou doen as hy tussen ons mense was GOD SEEN ELK EN IEDERE EEN
ANC en kleinboetie EFF sal dit 'mis kyk' ,of weer met rassistiese opmerkings kom.
Dit was goed vir die hart om die berig te lees. Dankie aan ieder en elk vir hierdie welwillendheid. Dankie aan die Tshwane werkers vir hulle harde werk. Twee pragtige spanpogings. Baie mooi voorbeeld.
Alle EER aan GOD!!!!!
Uit my hart uit DANKIE aan elke weldoener en natuurlik aan die werkers.
Saam met GOD hand aan hand kan ons oorwin
It is actually so easy to be nice to one another but as long as we adhere to the indoctrination dished out by mostly useless politicians we will not be able to achieve this.